als_Latn dik_Latn sag_Latn
Pas gati një orë e gjysmë takim në selinë e PS-së, Edi Rama e Ilir Meta kanë dalë përpara mediave në lidhje me ndarjen e bashkive për zgjedhjet vendore.
Kreu I PS-së, njëkohësisht edhe Kryeministri Edi Rama tha se ky ishte një takim për të finalizuar fazën e parë të procesit që e kemi nisur prej disa javësh dhe kemi konkluduar në parim që në zgjedhje do të paraqitemi me kandidatë të përbashkët.
“Nuk do të bëjmë ndarje mekanike të njësive vendore por një formulë e re ku cdo parti do të ketë të drejtën e propozimit për një numër njësish dhe të drejtën e votës për të dhënë konsesus për kandatin e propozuar nga partia tjetër. Sot kemi dakordësuar këtë ndarje përgjgjësië për të propozuar më pas do të vazhdojmë me shoshitjen e kandidaturave përmes një procesi konsultimesh. Kemi përcaktuar që presim propozimet si të PS-së ashtu edhe të LSI-së për bashkitë Berat, Lezhë, Gjirokastër, Kukës, Pogradec, Kucovë, Skrapar, Vorë, Bulqizë, Cërrik, Mallakstër, Delvinë, Përrenjas, Selennice, Kolonjë. LSI ka përgjegjësinë të përgatisë listën dhe t’ia paraqesë PS-së dhe PS përgatit propozimet për të vënë në shqyrtim për konsensusin e përbashkët”, tha Rama.
Ndërkaq Meta nga ana e tij u shpreh se emrat e kandidatëve ka shumë mundësi të jenë gati brenda datës 1 prill. Kryeparlamentari u shpreh se prioriteti ynë ka qenë dhe mbetet përzgjedhja e kandidatëve më të mirë me një konsensus brenda koalicionit dhe komunitetet që do të drejtohen prej tyre.
“Kandidatët janë dhe do të jenë të përbashkët do të zgjidhen me konsensus dhe çdo forcë politike do të sjellë emra sa më përfaqësues”, u shpreh ai.
als_Latn als_Latn als_Latn als_Latn als_Latn